Paterna oferta dos beques de 500 euros al mes per a monitors de temps lliure
19/05/2016

# Paterna oferta dos beques de 500 euros al mes per a monitors de temps lliure

[![Casa de la Juventud](/images/noticias/recurso/casa-juventud.jpg)](/images/noticias/recurso/casa-juventud.jpg)

19.05.2016

Els aspirants tindran fins al pròxim 4 de juny per a presentar les seues sol•licituds per registre d'entrada en l'Ajuntament

L'Ajuntament de Paterna ha convocat dos beques de 500 euros al mes per a monitors de temps lliure en la Casa de la Joventut. Durant el període de duració de les beques, els seleccionats treballaran 20 hores setmanals, en horari de dilluns a dissabte, oferint suport en les tasques d'atenció al públic, tallers de temps lliure, així com en la difusió d'activitats o com a informadors juvenils.

Les beques van dirigides a estudiants del cicle formatiu d'Animació Sociocultural, així com estudiants dels graus de Mestre, Psicologia, Pedagogia o Educació Social o estudiants de màster o doctorat relacionats amb les carreres anteriors. A més els sol•licitants hauran de tindre 18 anys complits i ser menors de 30 anys.

Els aspirants tindran fins al pròxim 4 de juny per a presentar per Registre d'Entrada la sol•licitud acompanyada d'una fotocòpia de la titulació exigida, documentació que acredite estar cursant les ensenyances oficials que al•lega i expedient acadèmic, així com un informe de les activitats realitzades com a monitor de temps lliure. En cas de tindre coneixements de valencià o curs formatius relacionats amb la matèria, hauran de presentar fotocòpies dels títols obtinguts.

Per a més informació [descarregar el pdf de l'anunci en el BOP](/images/pdf/es/noticias/2016/05/BOP.pdf "BOP")